తెలంగాణలో మహిళా తహసీల్దార్ దారుణహత్య WATCH LIVE TV
బీసీసీఐ పెద్దలకి సుప్రీంకోర్టు మొట్టికాయలు
లోధా కమిటీ ప్రతిపాదించిన సంస్కరణలను బోర్డులో అమలు చేయడంలో అలసత్వం ప్రదర్శిస్తున్న బీసీసీఐ పెద్దలకి సుప్రీంకోర్టు
TNN | Updated:
Aug 23, 2017, 04:57PM IST
లోధా కమిటీ ప్రతిపాదించిన సంస్కరణలను బోర్డులో అమలు చేయడంలో అలసత్వం ప్రదర్శిస్తున్న బీసీసీఐ పెద్దలకి సుప్రీంకోర్టు బుధవారం మొట్టికాయలు వేసింది. బీసీసీఐ తాత్కాలిక అధ్యక్షుడు సీకే ఖన్నా, సెక్రటరీ అమితాబ్ చౌదరి, కోశాధికారి అనిరుధ్ చౌదరి తీరుపై విచారణ సమయంలో ఆగ్రహం వ్యక్తం చేసి సర్వోన్నత న్యాయస్థానం వారికి షోకాజ్ నోటీసులు జారీ చేసింది. ఈ ముగ్గురూ సెప్టెంబరు 19న కోర్టుకి హాజరై ఎందుకు సంస్కరణలు అమలు చేయలేదో వివరణ ఇవ్వాలని ఆదేశించింది.
బీసీసీఐ పాలన కోసం సుప్రీంకోర్టు ప్రత్యేకంగా నియమించిన పాలకుల కమిటీ.. బోర్డు తీరుపై అసహనం వ్యక్తం చేస్తూ ఆగస్టు 16న ఓ నివేదికని సమర్పించింది. సంస్కరణల అమలుకి అడ్డుపడుతున్న బీసీసీఐ పెద్దలని పదవుల నుంచి తప్పించాలని ఈ నివేదికలో కమిటీ కోరినట్లు సమాచారం. ఈ ఏడాది ఆరంభంలో ఇలానే లోధా సంస్కరణల అమలుకి అడ్డుపడుతున్నారనే కారణంగా అప్పటి బీసీసీఐ అధ్యక్షుడు అనురాగ్ ఠాకూర్, కార్యదర్శి అజయ్ షిర్కేలను సుప్రీంకోర్టు పదవుల నుంచి శాశ్వతంగా తప్పించింది.